Slika na kojoj se prikazuje tekst, isječak crteža

Opis je automatski generiranREPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**OPĆINSKI NAČELNIK**

KLASA: 024-08/22-01/01

URBROJ: 2196-28-03-22-5

Tovarnik, 16.2.2022.

VIJEĆNICIMA OPĆINSKOG VIJEĆA

OPĆINE TOVARNIK

**PREDMET: Prijedlog pravilnika o ostvarivanju prava sufinanciranja putnoga troška radnika, koji imaju prebivalište na području Općine Tovarnik**

PRAVNA OSNOVA: članak 31. Statuta Općine Tovarnik ( „Službeni vjesnik“ Vukovarsko-srijemske županije br. 3/21 )

PREDLAGATELJ: Načelnik Općine Tovarnik

IZVJESTITELJ: pročelnica JUO Općine Tovarnik

NADLEŽNOST ZA DONOŠENJE: Općinsko vijeće

TEKST PRIJEDLOGA:

Na temelju članka 35. Zakona o lokalnoj i regionalnoj ( područnoj ) samoupravi ( Narodne novine 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20 ), članka 31. Statuta Općine Tovarnik (''Službeni vjesnik'' Vukovarsko-srijemske županije br. 3/21 ) Općinsko vijeće Općine Tovarnik, na svojoj 6. sjednici održanoj\_\_\_\_\_\_\_\_\_\_\_\_\_\_ , d o n o s i

**PRAVILNIK**

**o ostvarivanju prava sufinanciranja putnoga troška radnika, koji imaju prebivalište na području Općine Tovarnik**

**I. OPĆE ODREDBE**

**Članak 1.**

Ovim Pravilnikom utvrđuju se uvjeti i način, ostvarivanja prava na sufinanciranje putnoga troška radnika, koji imaju prebivalište i boravište na području Općine Tovarnik a rade izvan mjesta prebivališta.

**Članak 2.**

Izrazi koji se koriste u ovom Pravilniku, a imaju rodno značenje odnose se jednako na muški i ženski rod.

**Članak**

Pojmovi u ovom Pravilniku imaju sljedeće značenje :

* ***Radnik***  osoba koja ima prebivalište na području Općine Tovarnik i koja ostvaruje pravo na

sufinancirani putni trošak u smislu ovoga Pravilnika

* ***Općina Tovarnik*** – jedinica lokalne samouprave u čiji sastav ulaze naselja Tovarnik i Ilača
* ***Sufinancirani putni trošak*** – novčani iznos koji se isplaćuje radniku za dolazak u mjesto rada, koje je izvan Općine Tovarnik i unutar Vukovarsko – srijemske županije, kao i povratak u mjesto prebivališta
* ***Mjesto rada*** – svako mjesto koje je izvan Općine Tovarnik i mjesto u kojemu se nalazi sjedište poslodavca

**Članak 3.**

Pravo na sufinanciranje putnoga troška do mjesta rada ostvaruje radnik koji ispunjava uvjete kako slijedi :

* ima prebivalište na području Općine Tovarnik
* nema prijavljeno boravište izvan Općine Tovarnik
* ima mjesto rada izvan Općine Tovarnik
* putni trošak za dolazak u mjesto rada mu nije sufinanciran ili financiran po bilo kojoj osnovi
* putni trošak mu je financiran u iznosu manjem od iznosa iz članka 4. stavka 1. ove Odluke u kojem slučaju ostvaruje pravo na razliku do iznosa iz članka 4. stavka 1. ove Odluke

**Članak 4.**

Ukoliko radnik ispunjava uvijete propisane ovim Pravilnikom, Općina Tovarnik snosi putni trošak dolaska u mjesto rada i povratka u mjesto prebivališta, uiznosu od 15 kn/km mjesečno neto.

Ukoliko radnik prima putne troškove u iznosu manjem od iznosa iz stavka 1. ovoga članka uključujući i gradski prijevoz, radnik ostvaruje pravo na razliku do iznosa iz stavka 1. ovoga članka

Udaljenost će izračunati Općina Tovarnik i to na način da izračuna kilometre od adresa prebivališta radnika do adrese sjedište njegovog radnog mjesta koristeći web preglednik google maps na način da kao relevantnu za postupak sufinanciranja putnog troška uzme najmanju kilometražu cestovnog prometa.

Ukoliko u jednom mjesecu radnik radi manje od 50% radnog vremena na svom radnom mjestu zbog korištenja godišnjeg odmora, bolovanja, dopusta, blagdani i sl., nema pravo na putni trošak iz stavka 1. ovoga članka za taj mjesec.

**II. MEĐUSOBNA PRAVA I OBVEZE**

**Članak 5.**

Radnik koji ostvaruje pravo na sufinancirani prijevoz po osnovama ovoga Pravilnika ima sljedeće obveze :

* dostaviti ovjerenu izjavu poslodavca da mu putni trošak nije plaćen temeljem kolektivnog ugovora, pravilnika o radu, ugovora o radu, posebne odluke poslodavca
* ukoliko radnik dobiva umanjeni iznos putnih troškova ili troškove gradskog prijevoza dostaviti ovjerenu izjavu poslodavca o visini putnih troškova koje mu se isplaćuju.
* do 20. – og u mjesecu dostaviti za prethodni mjesec IP listić, te listić iz kojega se vidi obračun putnog troška ukoliko se djelomično isplaćuje putni trošak a nije prikazan na IP listiću
* sa Općinom Tovarnik sklopiti ugovor u kojemu će biti definirana međusobna prava i obveze
* dostaviti dokaze o prebivalištu na području Općine Tovarnik, te izjavu da nije prijavljeno boravište niti da stvarno boravi izvan Općine Tovarnik.

**Članak 6.**

Općina Tovarnik kao davatelj potpore ima sljedeće obveze :

* raspisati javni poziv za provedbu ove mjere
* do kraja mjeseca isplatiti potporu za prethodni mjesec
* sa radnikom sklopiti ugovor u kojemu će biti definirana međusobna prava i obveze

**III. ZAVRŠNE ODREDBE**

**Članak 7.**

Za provedbu ove mjere osiguravaju se sredstva u općinskom proračunu.

**Članak 8.**

Za provedbu ovoga pravilnika zadužen je općinski načelnik.

**Članak 9.**

Ovaj Pravilnik stupa na snagu osmog dana od dana objave u „Službenom vjesniku“ Vukovarsko-srijemske županije.

***PREDLAGATELJ***

***Anđelko Dobročinac, dipl.ing., općinski načelnik***